Diari Oficial de la Generalitat Valenciana


Sumari del DOGV 8141, del 04-10-2017 (2017/8294)

RESOLUCIÓ de 8 de setembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 37/16-AIA València.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8141

Data del DOGV
:   04-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8294


Data del document
:   08-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 8 de setembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 37/16-AIA València. [2017/8294]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 37/16-AIA València.  
  
  
«Declaració d'impacte ambiental  
Expedient: 357-9133-PWN-A.  
Títol: Magatzem de materials metàl·lics.  
Promotor: Gabriel Lucian Dimofle.  
Autoritat substantiva: Ajuntament de València.  
Localització: c/ Ernesto Anastasio, 82, baix, de València.  
  
Descripció del projecte  
L'objecte del projecte és l'obtenció de la llicència ambiental per a desenrotllar l'activitat de magatzem «de materials metàl·lics», d'acord amb la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
Segons el projecte, l'activitat s'ubicarà en una nau industrial existent de forma rectangular, amb estructura de fusta porticada, coberta a dues aigües, tancaments de blocs de formigó i solera de formigó. Disposa d'una superfície útil 147,35 m², situada al carrer Ernesto Anastasio, 82, baix, de València.  
La distribució del local ve detallada en els plans, es distingeix la zona de recepció dels residus, de 37,65 m², d'emmagatzematge, amb una superfície de 83,28 m² i la resta l'ocuparan les oficines i lavabos. Disposarà d'un únic accés al carrer Ernesto Anastasio, 82, amb porta metàl·lica.  
L'activitat se situarà en una àrea urbana residencial que disposa, entre altres dels serveis de clavegueram municipal, subministrament elèctric i arreplega de residus.  
Com contigus es troben: a la dreta una altra nau sense ús específic, a l'esquerra un habitatge unifamiliar a dues alçàries i al fons hi ha una nau sense ús específic.  
  
Procés industrial  
L'activitat de magatzem de materials metàl·lics comprendrà les operacions pròpies de l'arreplega dels dits residus. Els residus emmagatzemats seran proporcionats per particulars. Una vegada entregats, els operaris del local els classificaran i depositaran en els contenidors habilitats, etiquetats segons la naturalesa del residu. Posteriorment, s'entregaran a gestors autoritzats.  
La codificació dels residus per als quals se sol·licita la corresponent autorització administrativa d'emmagatzematge temporal, segons la Decisió de la Comissió de 18 de desembre de 2014 per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
16 01 17 Metalls ferrosos.  
16 01 18 Metalls no ferrosos.  
16 01 19 Plàstic.  
16 02 14 Equips rebutjats diferents dels especificats en els codis 160209 a 160213.  
16 02 16 Components retirats d'equips rebutjats, diferents dels especificats en el codi 160215.  
17 04 01 Coure, bronze, llautó.  
17 04 02 Alumini.  
17 04 03 Plom.  
17 04 04 Zinc.  
17 04 05 Ferro i acer.  
17 04 06 Estany.  
17 04 07 Materials mesclats.  
17 04 11 Cables diferents dels especificats en el codi 17 04 10.  
19 10 01 Residus de ferro i acer.  
19 10 02 Residus no ferris.  
19 12 01 Paper i cartó.  
19 12 02 Metalls ferris.  
19 12 03 Metalls no ferris.  
20 01 01 Paper i cartó.  
No es detalla la maquinària que intervindrà en el procés, inclosa la bàscula de pesatge dels materials.  
La capacitat puntual d'emmagatzematge màxima estimada és: ferros 100 kg; aluminis 100 kg; coures 100 kg; llautó 50 kg i plom 50 kg.  
  
  
Tramitació administrativa  
El 6 d'abril de 2016 es va rebre ofici de l'Ajuntament de València en què remet documentació que incoarà l'expedient d'avaluació d'impacte ambiental ordinària de l'activitat «magatzem de materials metàl·lics», a fi d'obtindre la declaració d'impacte ambiental ordinària preceptiva i prèvia a la concessió de la llicència ambiental.  
L'expedient consta de: projecte tècnic, estudi d'impacte ambiental (EIA) i expedient administratiu.  
- El 13 de juny de 2016 es va requerir al promotor i a l'ajuntament aclariments i documentació addicional que esmenen la documentació administrativa i tècnica presentada.  
- El 28 de març de 2017 el promotor presenta, directament en el registre d'entrada d'aquesta conselleria, documentació que complementa l'EIA presentat, com a esmena del requeriment realitzat.  
- El 26 d'abril de 2017 l'ajuntament remet el certificat de la informació pública realitzada i l'informe emés per la secció urbanística.  
  
El tràmit d'informació pública es va dur a terme per un període de trenta dies per mitjà de publicació en el Butlletí Oficial de la Província de València número 232 de data 2 de desembre de 2015. El certificat de l'ajuntament indica que transcorregut el termini concedit, no s'han presentat al·legacions respecte d'això.  
  
Consideracions ambientals  
Per situar-se en sòl urbà, no hi ha afeccions a elements naturals ressenyables en la zona d'ubicació de l'activitat.  
Pel fet que tota l'activitat es realitzarà dins del local i que el Pla general d'ordenació urbana de València permet l'activitat objecte d'estudi en la zona, l'EIA estima idònia la ubicació triada per a situar l'activitat, ja que acosta al nucli urbà la possibilitat del reciclatge de materials, que seran posteriorment tractats en les plantes de reciclatge autoritzades. Per això, no s'han previst altres alternatives quant a la ubicació del projecte.  
Les principals afeccions ambientals associades són:  
1. A l'atmosfera:  
L'EIA considera l'alteració en els nivells de soroll com l'únic impacte capaç d'afectar l'atmosfera. No estima la possibilitat de generació d'olors perquè el material emmagatzemat no és perible.  
El projecte inclou un estudi acústic que justifica que l'aïllament acústic produït pels elements constructius del local és suficient per a complir l'ordenança municipal en matèria de sorolls. Segons l'EIA, s'ha realitzat un mesurament acústic, amb projecte visat referència O670867743553QYLAO0142, que conclou que l'activitat no afecta negativament els edificis contigus. Com a mesures preventives proposa donar instruccions oportunes als operaris, evitar treballar amb màquines sorolloses i en períodes nocturns.  
Les mesures preventives propostes s'ampliaran amb el següent:  
- A fi d'evitar molèsties al veïnat, les operacions de càrrega i descàrrega de materials es realitzaran en tot cas a l'interior del local per a la qual cosa la instal·lació comptarà amb un gual que garantisca l'accés al local en qualsevol moment.  
- Les auditories acústiques es realitzaran a la posada en marxa de l'activitat i almenys cada cinc anys, per un organisme de control autoritzat, i es faran constar els resultats en un llibre de control que estarà a disposició de les administracions competents. Les auditories es realitzaran en condicions normals de funcionament. En cas de superar els nivells sonors permesos per la llei, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
  
- En el cas que entre els residus rebuts hi haja materials que continguen restes orgàniques susceptibles de descomposició, per exemple procedents de restes d'aliments o begudes, la retirada d'aquests residus es programarà de manera adequada per a evitar que es generen males olors.  
2. Al sòl i a les aigües:  
Segons l'EIA, els residus s'emmagatzemaran en contenidors metàl·lics o de plàstic sobre la solera de formigó armat existent. Per a separar els residus es disposarà de contenidors homologats degudament etiquetats segons la legislació vigent i ubicats en la seua zona específica. Considera que el material emmagatzemat no és susceptible de produir vessaments i en tot cas, aquests serien arreplegats en els contenidors o en la solera de formigó que protegeix el sòl.  
  
Les úniques aigües generades pel projecte seran les pluvials provinents de l'edifici i les residuals procedents dels lavabos del personal i de la neteja del local, que abocaran en la xarxa de clavegueram municipal.  
Les mesures proposades s'ampliaran amb el següent:  
- Es disposarà de material absorbent en quantitat suficient per a procedir a l'arreplega immediata en cas de produir-se abocaments accidentals de líquids continguts en els residus o procedents de la maquinària o vehicles que intervinguen. Una vegada utilitzat, aquest material es tractarà com a residu generat per l'activitat i s'entregarà a gestor autoritzat d'acord amb la naturalesa de l'abocament.  
- Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de València. Si cal, s'aplicaran els tractaments previs pertinents per a complir els límits que s'hi establisquen.  
3. Sobre el paisatge i patrimoni.  
Segons l'EIA, l'activitat es realitzarà a l'interior d'una nau industrial situada en el nucli urbà. Encara que és àrea urbana residencial, hi ha moltes naus a una planta buides o ocupades per tallers i comerços, el mercat municipal del Cabanyal n'és el principal exemple. L'impacte generat és el mateix que qualsevol altra edificació urbana en la mateixa situació, per la qual cosa ho considera admissible.  
L'informe urbanístic municipal indica que l'edifici es troba situat en sòl urbà qualificat de conjunt històric protegit (CHP2). L'ús sol·licitat correspon amb magatzem industrial compatible amb l'habitatge, el projecte resulta compatible amb el planejament urbanístic i amb les ordenances municipals.  
4. Impacte sobre el medi socioeconòmic.  
Segons l'EIA, la utilització d'un local per a l'emmagatzematge de metalls respon a una demanda social i incrementa els nivells d'ocupació, per la qual cosa es considera un impacte positiu.  
Establirà un programa de vigilància ambiental amb l'objectiu de detectar i controlar els impactes i les possibles desviacions produïdes durant el funcionament de l'activitat i, ampliar, si és procedent, les mesures protectores i correctores establides. En aquest, es fa referència al control dels contenidors d'emmagatzematge i dels sorolls generats per l'activitat.  
D'aquest programa de vigilància ambiental, es portarà un registre documentat que inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i entrega dels residus. La documentació estarà a disposició de les autoritats competents.  
  
Consideracions jurídiques.  
El projecte ha sigut sotmés al procediment d'avaluació d'impacte ambiental, d'acord amb l'apartat 6.c.2, «Altres instal·lacions de desballestament i emmagatzematge de ferralla», de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental i modificat pel Decret 32/2006, de 10 de març.  
  
1. En l'expedient s'han observat els tràmits previstos en la Llei 21/2013, de 9 de desembre, d'avaluació ambiental i en les altres disposicions que se li apliquen.  
2. L'article 13 del Decret 158/2015,de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental competència sobre avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent, resolució:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat de «magatzem de materials metàl·lics» el titular del qual és Gabriel Lucian Dimofle ubicada al carrer Ernesto Anastasio, 82, baix, de València sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, així com els condicionants establits a continuació:  
1. Els residus admesos en l'activitat seran els detallats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. S'obtindrà de l'òrgan competent en matèria de residus les corresponents autoritzacions i inscripció i inscripció en el registre general de gestors autoritzats de residus de la Comunitat Valenciana que corresponguen per al centre ubicat al carrer Ernesto Anastasio, 82, baix, de València, per a l'exercici de l'activitat, aquesta s'haurà d'adaptar a les condicions que l'esmentat òrgan establisca.  
3. El promotor disposarà de compromisos d'acceptació per gestors autoritzats per a l'arreplega de la totalitat dels residus emmagatzemats en les instal·lacions localitzades al carrer Ernesto Anastasio, 82, baix, de València. De la mateixa manera disposarà de compromisos d'acceptació per als residus generats per l'activitat la gestió del qual no siga competència dels serveis municipals d'arreplega de residus urbans. Els compromisos estaran permanentment en vigor i a disposició de l'autoritat ambiental competent.  
4. Les operacions de càrrega i descàrrega de materials es realitzaran en tot cas a l'interior del local per a la qual cosa la instal·lació comptarà amb un gual que garantisca l'accés al local en qualsevol moment.  
5. Les auditories acústiques es realitzaran a la posada en marxa de l'activitat i almenys cada cinc anys, per un organisme de control autoritzat, i es faran constar els resultats en un llibre de control que estarà a disposició de les administracions competents. Les auditories es realitzaran en condicions normals de funcionament. En cas de superar els nivells sonors permesos per la llei, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
  
6. En el cas que entre els residus rebuts hi haja materials que continguen restes orgàniques susceptibles de descomposició, la retirada d'aquests residus es programarà de manera adequada per a evitar que es generen males olors.  
7. Es disposarà de material absorbent en quantitat suficient per a procedir a l'arreplega immediata en cas de produir-se abocaments accidentals de líquids continguts en els residus o procedents de la maquinària o vehicles que intervinguen. Una vegada utilitzat, aquest material es tractarà com a residu generat per l'activitat i s'entregarà a gestor autoritzat d'acord amb la naturalesa de l'abocament.  
8. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de València. Si cal, s'aplicaran els tractaments previs pertinents per a complir amb els límits que s'hi establisquen.  
9. Es portarà un registre documentat del programa de vigilància ambiental a fi d'acreditar l'adopció i execució de les mesures preventives i correctores proposades i la comprovació de la seua eficàcia. Aquest registre documentat inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i entrega dels residus. La documentació estarà a disposició de les autoritats competents.  
10. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que, contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 24 de juliol de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 8 de setembre de 2017.- El director general de Medi Natural i d'Avaluació Ambiental: Antoni Marzo i Pastor.